####

**ATKLĀTS KONKURSS**

**“Inčukalna PGK KC-2** **gāzes pārsūknēšanas agregātu telpas elektroapgādes modernizācijas tehnoloģisko risinājumu izstrāde, iekārtu piegāde un uzstādīšana”**

**NOLIKUMS**

71322000-1 (Inženiertehniskās projektēšanas pakalpojumi inženiertehniskajām būvēm)

31682000-0 – (Elektroapgādes materiāli)

Iepirkuma identifikācijas numurs PRO-2020/304

Rīga 2020

1. **VISPĀRĪGIE NOTEIKUMI**

## Mērķis

# Atklāta konkursa (turpmāk – Konkurss) mērķis ir, nodrošinot konkurenci, atklātumu, publiskumu un akciju sabiedrības “Conexus Baltic Grid” (turpmāk – Pasūtītājs) līdzekļu efektīvu izmantošanu, izvēlēties pretendentu, kurš veiks saimnieciski izdevīgu Inčukalna pazemes gāzes krātuves kompresoru ceha Nr. 2 gāzes pārsūknēšanas agregātu telpas elektroapgādes modernizācijas tehnoloģisko risinājumu izstrādi, iekārtu piegādi un uzstādīšanu(turpmāk – Darbi).

## Konkursa rīkotājs, nolikuma un papildus informācijas saņemšana

* 1. Konkursa rīkotājs ir akciju sabiedrība “Conexus Baltic Grid”, vienotais reģistrācijas Nr. 40203041605, Stigu iela 14, Rīga, LV-1021.
	2. Konkursa nolikumu (turpmāk – Nolikums) ieinteresētais piegādātājs (turpmāk – Pretendents) var lejupielādēt no Pasūtītāja tīmekļa vietnes [www.conexus.lv](http://www.conexus.lv) sadaļas “Piedāvājumi/Iepirkumi”.
	3. Papildu informāciju attiecībā uz Konkursu Pretendenti var saņemt, sazinoties ar akciju sabiedrības "Conexus Baltic Grid" Iepirkumu daļas vadītāju Sandri Strazdiņu, mobilais tālrunis +371 29511577, e-pasts: sandris.strazdins@conexus.lv.
	4. Pretendenti jautājumus var uzdot, nosūtot elektroniski Nolikuma 2.3.punktā norādītajai kontaktpersonai. Pasūtītājs uz iesniegtajiem skaidrojumu pieprasījumiem atbildēs elektroniski 3 (trīs) darba dienu laikā, bet ne vēlāk kā 4 (četras) darba dienas pirms piedāvājumu iesniegšanas termiņa beigām.
1. **Konkursa veids**

Konkurss tiek organizēts kā atklāts konkurss saskaņā ar Pasūtītāja iekšējo normatīvo aktu - Iepirkumu organizēšanas kārtību, Pasūtītājam publiski uzaicinot Pretendentus iesniegt piedāvājumus (turpmāk – Piedāvājums). Piedalīšanās Konkursā ir Pretendentu brīvas gribas izpausme ar vienādiem noteikumiem visiem Pretendentiem.

## Norādījumi Pretendentiem

* 1. Konkursā var piedalīties fiziska vai juridiska persona, kas var nodrošināt Nolikumā noteikto Darbu izpildi atbilstoši iepirkuma priekšmetam, kam ir Nolikuma prasībām atbilstoša pieredze un kas atbilst iepirkuma procedūras dokumentācijā pārējām noteiktajām prasībām.
	2. Pretendentam Piedāvājums jānoformē atbilstoši Nolikuma prasībām. Piedāvājums jāiesniedz par Darbu izpildi pilnā apjomā, atbilstoši Nolikuma noteikumiem, tai skaitā saskaņā ar Nolikuma 1. pielikumā pievienoto Tehnisko specifikāciju (turpmāk – Tehniskā specifikācija).
	3. Pretendentam ir rūpīgi jāiepazīstas ar Nolikumu, jāievēro visas Nolikumā un tā pielikumos minētās prasības.
	4. Piedāvājuma iesniegšana nozīmē Pretendenta skaidru un galīgu Pretendenta nodomu piedalīties Konkursā un Nolikumā ietverto nosacījumu un noteikumu akceptēšanu, apliecinot izpratni par Nolikumā iekļautajām prasībām. Piedāvājums ir juridiski saistošs Pretendentam, kurš to iesniedzis. Vēlāk atklātie Piedāvājuma trūkumi vai neatbilstības Nolikuma prasībām nedod Pretendentam pamatu Piedāvājuma cenas palielināšanai vai Darbu izpildes termiņa pagarināšanai.
	5. Pretendents pilnībā sedz visus izdevumus, kas tam radušies saistībā ar Piedāvājuma sagatavošanu un iesniegšanu. Pasūtītājs neuzņemas nekādu atbildību par šīm izmaksām, neatkarīgi no Konkursa rezultāta.
	6. Pretendentam ir tiesības Darbu izpildei slēgt līgumu ar apakšuzņēmēju ar noteikumu, ka pilnu atbildību par paredzamā līguma izpildi uzņemas Pretendents. Ja Pretendents ir paredzējis par kādu Piedāvājuma daļu slēgt līgumu ar apakšuzņēmēju, kuru veicamo pakalpojumu vai būvdarbu apjoms pārsniedz 10% no piedāvātās līguma summas, tam jābūt skaidri norādītam Piedāvājumā. Šādā gadījumā Pretendentam par apakšuzņēmējiem ir jāiesniedz Nolikuma 7.punktā norādītie dokumenti.
	7. Piedāvājumā norādītā apakšuzņēmēja nomaiņa paredzamā līguma izpildes laikā pieļaujama tikai ar Pasūtītāja iepriekšēju rakstisku piekrišanu.
	8. Pretendentam nav atļauts iesniegt Piedāvājuma variantus.
	9. Pasūtītājs izslēdz no turpmākas dalības Konkursā Pretendentu, ja pastāv vismaz viens no šādiem apstākļiem:
		1. Pretendents neatbilst jebkurai no Nolikuma 6.punktā minētajām atlases prasībām vai Pretendents nav iesniedzis visus Nolikuma 7.punktā minētos dokumentus;
		2. Pretendents Piedāvājumam nav pievienojis aizpildītu un parakstītu Piedāvājuma vēstuli (turpmāk – Piedāvājums vēstule) (paraugs Nolikuma 2. pielikumā);
		3. Pretendents savā Piedāvājumā ir sniedzis nepatiesu vai maldinošu informāciju tā kvalifikācijas novērtēšanai, vai vispār nav sniedzis pieprasīto informāciju,
		4. Pretendents nav sniedzis skaidrojumus vai nav ieradies uz skaidrojošo sanāksmi saskaņā ar Nolikuma 22. un 23.punktu, vai arī nav sniedzis citu Pasūtītāja pieprasīto informāciju.
	10. Jebkurš Pretendenta Piedāvājumā iekļautais noteikums vai nosacījums, kas ir pretrunā ar Nolikumu, var būt par iemeslu Piedāvājuma noraidīšanai. Pasūtītājam ir tiesības noraidīt jebkuru Piedāvājumu, kurš neatbilst Nolikumā izvirzītajām prasībām.
1. **INFORMĀCIJA PAR KONKURSA PRIEKŠMETU**

## Konkursa priekšmets, tā kvantitatīvais un kvalitatīvais raksturojums

* 1. Konkursa un paredzamā līguma priekšmets ir Inčukalna pazemes gāzes krātuves (turpmāk – Inčukalna PGK) kompresoru ceha Nr. 2 (turpmāk – KC-2) gāzes pārsūknēšanas agregātu (turpmāk – GPA) telpas elektroapgādes modernizāciju, kas sevī ietver šādus darbus, kas jāveic saskaņā ar noslēgto līgumu, konkursa tehniskajām prasībām (Nolikuma 1.pielikums), pretendenta piedāvājumu, kā arī ievērojot Latvijas Republikas normatīvo aktu prasības:
		1. GPA vadības un automātikas sistēmas elektroapgādes modernizācijas tehnoloģiskos risinājumu izstrāde un saskaņošana ar Pasūtītāju pirms darbu realizācijas;
		2. nepieciešamo komplektējošo sastāvdaļu iegādi un piegādi;
		3. esošā elektroapgādes aprīkojuma demontāžu;
		4. jaunās elektroapgādes sistēmas montāžu un ieregulēšanu atbilstoši izstrādātajiem tehniskajiem risinājumiem.
	2. Darbu izpildes vieta: akciju sabiedrības “Conexus Baltic Grid” Inčukalna pazemes gāzes krātuve, Krimuldas pagasts, Krimuldas novads, Latvija.
	3. Inčukalna PGK KC-2 gāzes pārsūknēšanas agregāta Nr. 3 elektroapgāde jānodrošina līdz 2021. gada 1.martam. Ieteicams kabeļu un GBS1 un GBS2 instalācijas darbus pabeigt līdz 2021. gada 1. aprīlim, jo pēc minētā datuma KC2 tehnoloģiskās komunikācijas var tikt uzpildītas ar gāzi un turpmāk visi darbi būs jāveic paaugstinātas bīstamības vidē un tam jāsaņem attiecīgas pielaides.
	4. Visu darbu izpildes gala termiņš ne vēlāk kā līdz 2021. gada 1. jūlijam.

**III. PRETENDENTA ATLASES NOTEIKUMI**

## Pretendentam ir tiesības piedalīties Konkursā, ja attiecībā uz to pastāv šādi apstākļi:

* 1. Pretendents ir reģistrēts kā komercsabiedrība Latvijas Republikas komercreģistrā vai savas mītnes zemes Uzņēmumu reģistrā vai tam pielīdzinātā reģistrā, vai Pretendents fiziska persona ir reģistrēts kā saimnieciskās darbības veicējs Latvijas Republikas Valsts ieņēmumu dienestā vai savas mītnes zemes attiecīgā tam pielīdzinātā institūcijā;
	2. Pretendents atbilstoši Latvijas Republikas normatīvajiem aktiem ir reģistrēts un licencēts iepirkumā paredzēto darbu veikšanai atbilstoši normatīvo aktu prasībām Būvkomersantu reģistrā vai līdzvērtīgā reģistrā ārvalstīs, ja šāda reģistrācijai ir paredzēta.
	3. Pretendentam pēdējo trīs gadu (2017., 2018., 2019.gada, tiks ņemts vērā arī 2020.gads) laikā ir šāda pieredze:
		1. vismaz 2 (divu) elektroapgādes sistēmu ar spriegumu līdz 1kV būvniecībā, kur katrs objekts ir līdzvērtīgs Tehniskajā specifikācijā (Nolikuma 1. pielikums) norādītajam darbu apjomam un izmaksas ne mazākas par 20 000 EUR, neskaitot pievienotās vērtības nodokli ;
		2. vismaz 2 (divu) tehnisko risinājumu vai projektu izstrāde elektroapgādes jomā, kur katrs tehniskais risinājums vai elektroapgādes projekts ir līdzvērtīgs Tehniskajā specifikācijā (Nolikuma 1. pielikums) norādītajam. Tehnisko risinājumu vai projektu izstrādes darbu izmaksas ne mazākas par Pretendenta finanšu piedāvājumā norādīto cenu.
	4. Pretendents Darba izpildē iesaistīs darbu vadītāju, kuram:
		1. būvprakses sertifikāts elektroietaišu ar spriegumu līdz 1 kV izbūves darbu vadīšanā;
		2. pēdējo trīs gadu (2017., 2018., 2019.gada, tiks ņemts vērā arī 2020.gads) laikā kā atbildīgajam darbu vadītājam ir pieredze vismaz 2 (divu) elektroapgādes sistēmas darbu vadīšanā (objekts nodots ekspluatācijā) veikšanā (par līdzīgu tiks uzskatīts tāds objekts, kas saistīts ar elektroapgādes inženierkomunikāciju tīkla uzstādīšanu un montāžu, kur katra objekta vērtība naudas izteiksmē nav mazāka par 20 000 EUR, neskaitot pievienotās vērtības nodokli).
	5. Pretendentam Latvijas Republikā vai savā mītnes zemē nav nodokļu parādu, tajā skaitā valsts sociālās apdrošināšanas obligāto iemaksu parādi, kas kopsummā katrā valstī pārsniedz 150 EUR.
	6. Nav pasludināts Pretendenta maksātnespējas process, apturēta vai pārtraukta Pretendenta saimnieciskā darbība, pretendents nav iesaistīts tiesvedībā, kas apdraud Pretendenta maksātspēju, kā arī nav konstatējams, ka līdz paredzamajam līguma izpildes beigu termiņam Pretendents var tikt likvidēts.
	7. Pretendents ir iesniedzis visus Nolikuma 7.punktā minētos dokumentus un tie dod Pasūtītājam skaidru un patiesu priekšstatu par Pretendenta spēju izpildīt paredzamo līgumu visā tā darbības termiņā.

## Iesniedzamie dokumenti

Iesniedzot Piedāvājumu, Pretendentam jāpievieno šādi dokumenti, kas apliecina tā tiesības piedalīties Konkursā un tā pietiekamu kvalifikāciju, kā arī sniedz vispārēju informāciju par Pretendentu (izziņas un citus dokumentus, kurus izsniedz Latvijas kompetentās institūcijas, Pasūtītājs pieņem un atzīst, ja tie izdoti ne agrāk kā vienu mēnesi pirms iesniegšanas dienas, bet ārvalstu kompetento institūciju izsniegtās izziņas un citus dokumentus – ja tie izdoti ne agrāk kā sešus mēnešus pirms iesniegšanas dienas, ja izziņas vai dokumenta izdevējs nav norādījis īsāku termiņu):

* 1. Piedāvājuma vēstule, kas aizpildīta un noformēta atbilstoši Nolikuma 2. pielikumā pievienotajam paraugam;
	2. izdruka no Valsts ieņēmumu dienesta tīmekļvietnes (ja Pretendents ir Latvijas Republikas rezidents) par to, ka Pretendentam nav nodokļu (nodevu) un sociālās apdrošināšanas obligāto iemaksu parādu, kas kopsummā katrā valstī pārsniedz 150 EUR (ne vecāka par vienu mēnesi no piedāvājumu iesniegšanas pēdējā termiņa) vai izziņa (ja Pretendents nav Latvijas Republikas rezidents) no Pretendenta mītnes zemes kompetentas valsts nodokļu iestādes par to, ka Pretendentam nav nodokļu (nodevu) un sociālās apdrošināšanas obligāto iemaksu parādu, kas kopsummā katrā valstī pārsniedz 150 *euro* (ne vecāka par sešiem mēnešiem no piedāvājumu iesniegšanas pēdējā termiņa);
	3. izraksts (izdruka) no Pretendenta mītnes zemes Uzņēmumu reģistra vai tam pielīdzināta reģistra atbilstoši tās valsts noteikumiem, kurā Pretendents izveidots, ar informāciju par komersanta izpildinstitūcijas pārstāvības tiesībām, prokūru, reģistrācijas vietu, datumu un reģistrācijas numuru (ja Pretendents ir juridiska persona), vai izrakstu (izdruku va apiecinātu kopiju), kas apliecina, ka Pretendents ir reģistrēts kā saimnieciskās darbības veicējs (ja Pretendents ir fiziska persona). Ja Pretendents ir Latvijas Republikā reģistrēta komercsabiedrība, šo izrakstu (izdruku) var neiesniegt;
	4. Latvijas Republikas Uzņēmumu reģistra vai pretendenta mītnes zemes Uzņēmuma reģistra vai tiem pielīdzināmiem reģistra izziņa par to, ka pretendents nav pasludināts par maksātnespējīgu, neatrodas likvidācijas stadijā, tā saimnieciskā darbība nav apturēta vai pārtraukta;
	5. informācija par Pretendenta atbilstību Nolikuma 6.3.punktam (paraugs Nolikuma 3.pielikumā);
	6. informācija par Pretendenta darbu vadītāja atbilstību Nolikuma 6.4.punktam (paraugs Nolikuma 3.pielikumā);
	7. informācija par Pretendenta Darbu izpildē iesaistītā personāla kvalifikāciju;
	8. visu Pretendenta rīcībā esošo dokumentu, kas apliecina atbilstību Nolikuma 6.2. un 6.3.punktiem kopijas;
	9. Darbu izpildes laika grafiks;
	10. dokumentācija saskaņā ar Tehniskajā specifikācijā noteiktajām prasībām;
	11. Apliecinājums, ka attiecībā uz viņu kā komersantu, viņa valdes vai padomes locekļiem, pārstāvēttiesīgajām personām vai prokūristiem vai personām, kuras ir pilnvarotas pārstāvēt viņus darbībās kas saistītas ar filiāli, nav noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, kuras ietekmē šī konkursa līguma izpildi.

**IV. PIEDĀVĀJUMU NODROŠINĀJUMS, PIEDĀVĀJUMU SAGATAVOŠANA UN NOFORMĒŠANA, PIEDĀVĀJUMA CENA**

1. **Piedāvājuma sagatavošana un noformēšana**
	1. Pretendents piedāvājumu iesniedz noformētu vienā no šādiem veidiem:
		1. papīra formātā vienā oriģinālā eksemplārā un papildus piedāvājuma eksemplārs elektroniskā formātā (PDF formātā ar meklēšanas iespēju dokumenta saturā), kas saglabāta elektroniskajā datu nesējā (CD, DVD vai USB zibatmiņa)
		2. elektroniskā formātā vienā eksemplārā (.doc, .docx, .xls, .xlsx, .odf vai .pdf), ievērojot normatīvos aktus par elektronisko dokumentu noformēšanu, parakstītu ar drošu elektronisko parakstu, kas satur laika zīmogu un kas ievietots elektroniskajā datu nesējā (CD, DVD vai USB zibatmiņa).
	2. Iesniedzot dokumentu kopijas, pretendents tās apliecina normatīvajos aktos noteiktajā kārtībā. Iesniedzot piedāvājumu elektroniskā formātā, dokumentu elektroniskās kopijas pievieno atsevišķā datnē (.pdf, .jpg, .tiff vai .png), apliecinājuma parakstu noformējot vienā no šādiem veidiem:
		1. atsevišķā datnē, ko kopā ar kopiju paraksta ar drošu elektronisko parakstu un laika zīmogu kā vienu datni;
		2. ja dokumenta elektroniskās kopijas ir .pdf formātā, pievienojot drošu elektronisko parakstu, kas satur laika zīmogu.
	3. Visiem Piedāvājuma dokumentiem, tai skaitā, sertifikātiem un tehniskai dokumentācijai ir jābūt latviešu valodā. Svešvalodā sagatavotiem Piedāvājuma dokumentiem jāpievieno pretendenta apliecināts tulkojums latviešu valodā saskaņā ar Ministru kabineta 2000.gada 22.augusta noteikumiem Nr.291 "Kārtība, kādā apliecināmi dokumentu tulkojumi valsts valodā".
	4. Ja Piedāvājums sagatavots papīra formātā, tad Piedāvājuma vēstule jāparaksta personai, kurai ir pārstāvības tiesības vai kura ir pilnvarota to darīt Pretendenta vārdā. Personas, kura parakstījusi Piedāvājumu, pilnam vārdam, uzvārdam un amatam jābūt norādītam zem paraksta. Ja piedāvājums sagatavots elektroniskā formātā, Piedāvājumā ietvertie dokumenti jāparaksta kopā kā viena datne, ietverot atsevišķu datni, kurā norādītas pievienotās datnes (datnes nosaukums un īss saturs).
	5. Ja pirms Piedāvājuma iesniegšanas Piedāvājuma dokumentos ir veikta kļūdu labošana vai izdarītas izmaiņas vai papildinājumi, tad tas ir jānorāda attiecīgā Piedāvājuma dokumenta beigās un jāapliecina ar tās personas parakstu, kas paraksta Piedāvājumu un tam pievienotos dokumentus.
	6. Ja Pretendents ir ārvalstīs reģistrēts komersants, tad tā Piedāvājuma vēstulē ir jānorāda, vai:

8.6.1. tas ir/nav uzskatāms par ar Pasūtītāju saistītu uzņēmumu likuma "Par uzņēmumu ienākuma nodokli" izpratnē,

8.6.2. tas ir/nav reģistrēts valstī, ar kuru Latvijas Republikai noslēgta Konvencija par nodokļu dubultās uzlikšanas un nodokļu nemaksāšanas novēršanu (turpmāk – Nodokļu konvencija).

* 1. Piedāvājuma vēstulē jānorāda Pretendenta kontaktpersona, kuru Pretendents ir pilnvarojis risināt ar Piedāvājumu saistītos jautājumus Konkursa gaitā, amats, vārds, uzvārds, tālruņa numurs, e-pasts.
	2. Piedāvājumam papīra formātā (t.sk. visu tā pielikumu) lapām jābūt numurētām, cauršūtām, norādot cauršūto lapu skaitu. Piedāvājuma un tā pielikumu lapām jānodrošina kopēja numerācija.
	3. Piedāvājumā, lai izvairītos no jebkādām šaubām un pārpratumiem, vārdiem un skaitļiem jābūt skaidri salasāmiem, bez iestarpinājumiem un dzēsumiem. Pretrunu gadījumā starp vārdiem un skaitļiem, par noteicošo tiek uzskatīts vārdiskais formulējums.
	4. Piedāvājumam papīra formātā ar papildus piedāvājumu kopiju elektroniskā formātā jābūt ievietotam aploksnē, aploksnei jābūt slēgtai un uz tās jābūt šādam uzrakstam:

**Akciju sabiedrības “Conexus Baltic Grid”**

**Stigu iela 14, Rīga, LV-1021**

**Piedāvājums konkursam**

**“Inčukalna PGK KC-2 gāzes pārsūknēšanas agregātu telpas elektroapgādes modernizācijas tehnoloģisko risinājumu izstrāde, iekārtu piegāde un uzstādīšana”, PRO-2020/304**

**Neatvērt pirms 2020.gada 20.novembra plkst. 10.00**

**Atvērt tikai Iepirkuma komisijas klātbūtnē!**

* 1. Uz aploksnes jābūt norādītam Pretendenta nosaukumam un adresei.
	2. Ja Piedāvājumu iesniedz:

8.12.1. papīra formā, to ievieto slēgtā aploksnē atbilstoši 8.1.1. punkta nosacījumiem. Piedāvājuma oriģināls attiecīgi apzīmēts - “Oriģināls”;

8.12.2. Ja Piedāvājumu iesniedz elektroniskā formā, to ievieto slēgtā aploksnē atbilstoši 8.1.2. punkta nosacījumiem.

* 1. Pretrunu gadījumā starp Piedāvājuma oriģinālu un elektronisko kopiju, par noteicošo tiks uzskatīts Piedāvājuma oriģināls.
	2. Pasūtītājs neatbild par tāda Piedāvājuma priekšlaicīgu atvēršanu, kas nav noformēts atbilstoši iepriekš norādītajām prasībām. Pasūtītājam ir tiesības, bet nav pienākums šādu Piedāvājumu noraidīt.

8.15. Piedāvājumam jābūt spēkā 90 dienas no Piedāvājuma atvēršanas dienas.

## Piedāvājuma cena

* 1. Piedāvājuma cena jānorāda *euro* (EUR).
	2. Piedāvājuma cenā jāiekļauj visi nodokļi un nodevas, izņemot Latvijas Republikas normatīvajos aktos noteikto pievienotās vērtības nodokli (PVN).
	3. Piedāvājuma cena tiek norādīta Piedāvājuma vēstulē, aizpildot tajā paredzētās pozīcijas.
	4. Iepirkuma komisija vērtē Piedāvājuma cenu bez PVN.

**V.PIEDĀVĀJUMU IESNIEGŠANA UN ATVĒRŠANA**

## Piedāvājumu iesniegšanas vieta un termiņš

* 1. Pretendentam Piedāvājums un tam pievienotie dokumenti jāiesniedz akciju sabiedrībai “Conexus Baltic Grid”, Stigu ielā 14, Rīga, LV-1021, 2.stāvā lietvedim līdz **2020.gada 20.novembrim plkst.10.00** (pēc Latvijas laika).
	2. Piedāvājumu var nogādāt ar kurjeru vai iesniegt personīgi, vai nosūtīt pa pastu ar noteikumu, ka Piedāvājums tiks saņemts Nolikuma 10.1.punktā noradītajā Piedāvājumu iesniegšanas vietā un laikā.
	3. Risku par Piedāvājuma piegādāšanu uzņemas Pretendents.
	4. Piedāvājumi, kuri tiks saņemti pēc Nolikuma 10.1. punktā noteiktā termiņa, tiks nosūtīti atpakaļ neatvērti neatkarīgi no kavēšanās iemesla.
	5. Piedāvājumu dokumentus, ieskaitot Piedāvājuma izmaiņas un/vai atsaukumus, atver Iepirkuma komisija **2020.gada 20.novembrī plkst.10.00** (pēc Latvijas laika), akciju sabiedrības “Conexus Baltic Grid” telpās Stigu ielā 14, Rīgā, 1.stāva apspriežu zālē.
	6. Iepirkuma komisija atver tikai tos Piedāvājumus, kurus Pasūtītājs būs saņēmis Nolikumā noteiktajā termiņā. Ar nokavējumu iesniegtais Piedāvājums un Piedāvājums, kura atsaukums ir akceptēts, bez atvēršanas tiek nosūtīts atpakaļ pa pastu uz adresi, kas norādīta uz aploksnes.
	7. Aploksnes ar uzrakstu “Piedāvājuma atsaukums” tiek atvērtas pirmās, bet aploksnes ar Piedāvājumiem, uz kuriem attiecas šie atsaukumi, netiek atvērtas.
	8. Aploksnes ar uzrakstu „Piedāvājuma izmaiņas” tiek atvērtas secīgi ar attiecīgā Pretendenta Piedāvājuma dokumenta aploksnes atvēršanu.
	9. Pretendenta nosaukums, Piedāvājuma atsaukums (ja tāds saņemts), Piedāvājuma izmaiņas (ja tādas saņemtas), Piedāvājuma cena un cita informācija, pēc Iepirkuma komisijas ieskatiem, Piedāvājumu atvēršanas procedūras laikā tiek norādīta Iepirkuma komisijas noformētā Piedāvājumu atvēršanas sēdes protokolā.
	10. Pretendenta pārstāvji drīkst piedalīties Piedāvājuma atvēršanā. Piedāvājumu atvēršanā klātesošie Pretendentu pārstāvji uzrāda personu apliecinošu dokumentu, dokumentu par Pretendenta pārstāvības tiesībām, prokūru vai attiecīgu pilnvarojumu, paziņo pārstāvamā Pretendenta nosaukumu, adresi un savu amatu un kontakttālruni.
	11. Atverot Piedāvājumus, Iepirkuma komisijas priekšsēdētājs vai cits Iepirkuma komisijas loceklis nolasa katra Piedāvājuma datus (Piedāvājuma cena bez PVN, samaksas noteikumi, garantijas laiks), kas tiek ierakstīti Iepirkuma komisijas protokolā.
	12. Pretendentu pārstāvji Piedāvājumu vērtēšanā nepiedalās.
	13. Pretendents pirms Piedāvājumu iesniegšanas termiņa beigām ir tiesīgs veikt izmaiņas Piedāvājumā vai atsaukt Piedāvājumu, par to rakstiskā formā paziņojot Pasūtītājam.
	14. Piedāvājuma izmaiņas un atsaukums jāsagatavo, jānoformē un jāiesniedz tādā pašā kārtībā kā Piedāvājums, papildus attiecīgi nomarķējot ar uzrakstu „Piedāvājuma izmaiņas” vai “Piedāvājuma atsaukums”.
	15. Atsaukumam ir bezierunu raksturs, un tas izslēdz Pretendenta turpmāku dalību Konkursā.

**VI. PIEDĀVĀJUMU IZVĒLES KRITĒRIJI, PIEDĀVĀJUMU IZVĒRTĒŠANA UN UZVARĒTĀJA NOTEIKŠANA**

## Par Konkursa uzvarētāju tiek atzīts Pretendents, kurš iesniedzis Nolikuma prasībām pilnībā atbilstošu saimnieciski izdevīgāko Piedāvājumu saskaņā ar Nolikumā noteikto vērtēšanas kārtību.

## Piedāvājumu vērtēšanas kritēriji ir atspoguļoti tabulā:

|  |  |
| --- | --- |
| **Kritēriji** | **Kritērija punkti** |
| **Finansiālie kritēriji, t.sk.:** | **85** |
| Piedāvājuma kopējā cena | 85 |
| **Tehniskie kritēriji, t.sk.** | **15** |
| Piedāvātais iekārtu ražotāja garantijas termiņš, gados (ne mazāk kā 2 gadi) | 5 |
| Piedāvātais Darbu garantijas termiņš, gados (ne mazāk kā 2 gadi) | 5 |
|  Kvalitātes vadības sistēmas esamība | 5 |
| **Kopā finansiālie un tehniskie kritēriji** | **100** |

1. Finansiālais kritērijs **“Piedāvājuma cena”** tiek novērtēts šādi: Piedāvājumam ar viszemāko cenu tiek piešķirts maksimālais kritērija punktu skaits (85), bet pārējiem Piedāvājumiem punkti tiek aprēķināti pēc formulas:

***Zemākā Piedāvājuma cena / Piedāvājuma “N” cena \* 85 (kritērija punkti).***

1. Iepirkuma komisija pārbauda, vai Piedāvājumā nav aritmētiskas kļūdas, un to izlabos, ja tāda tiek konstatēta. Par kļūdu labojumu un laboto piedāvājuma summu Pasūtītājs paziņo pretendentam. Pamatoti labotā Piedāvājuma cena tiek uzskatīta par saistošu pretendentam. Ja pretendents nepiekrīt Iepirkuma komisijas pamatoti veiktajam kļūdu labojumam, tā Piedāvājums tiek noraidīts.
2. Piedāvājuma cena tiek koriģēta, pieskaitot vai atņemot summas saistībā ar aritmētisko kļūdu labojumiem tādā veidā, lai Piedāvājumu izvērtēšanā tiek salīdzinātas Piedāvājumu cenas, kurās iekļauts pilns Preču apjoms.
3. Tehniskais kritērijs **“Piedāvātais iekārtu garantijas termiņš, gados (ne mazāk kā 2 gadi)”** tiks vērtēts, tiks piešķirot punktus saskaņā ar šādiem kritērijiem:

1 punkts – ja pretendents piedāvā iekārtu garantijas termiņu 2 gadus;

2 punkti – ja pretendents piedāvā iekārtu garantijas termiņu 3 gadus;

3 punkti – ja pretendents piedāvā iekārtu garantijas termiņu 4 gadus;

4 punkti – ja pretendents piedāvā iekārtu garantijas termiņu 5 gadus;

5 punkti - ja pretendents piedāvā iekārtu garantijas termiņu 6 un vairāk gadus.

 Ja kā garantijas laiks Piedāvājumā tiks norādīts gads ar mēnešiem (piemēram, 1 gads un 6 mēneši), tad kritērija punkti tiks piešķirti par pilniem gadiem (piemēram, 1 gads). Ja piedāvātais iekārtu garantijas termiņs tiks norādīts mazāks, nekā 2 gadi, Pretendenta piedāvājums tiek noraidīts.

1. Tehniskais kritērijs **“Piedāvātais Darbu garantijas termiņš, gados (ne mazāk kā 2 gadi)”** tiks vērtēts, tiks piešķirot punktus saskaņā ar šādiem kritērijiem:

1 punkti – ja pretendents piedāvā Darbu garantijas termiņu 2 gadus;

2 punkti – ja pretendents piedāvā iekārtu garantijas termiņu 3 gadus;

3 punkti – ja pretendents piedāvā iekārtu garantijas termiņu 4 gadus;

4 punkti – ja pretendents piedāvā iekārtu garantijas termiņu 5 gadus;

5 punkti – ja pretendents piedāvā iekārtu garantijas termiņu 6 un vairāk gadus;

 Ja kā garantijas laiks Piedāvājumā tiks norādīts gads ar mēnešiem (piemēram, 1 gads un 6 mēneši), tad kritērija punkti tiks piešķirti par pilniem gadiem (piemēram, 1 gads). Ja piedāvātais Darbu garantijas termiņš tiks norādīts mazāks, nekā 2 gadi, Pretendenta piedāvājums tiek noraidīts.

1. Tehniskais kritērijs “Kvalitātes vadības sistēmas esamība” tiks vērtēta, piešķirot punktus saskaņā ar šādiem kritērijiem:

0 punkti – Pretendentam nav ieviesta kvalitātes vadības sistēma;

3 punkti – Pretendentam ir ieviesta kvalitātes vadības sistēmam, bet tā nav sertificēta saskaņā ar ISO 9001;

5 punkti – Pretendenta kvalitātes vadības sistēma sertificēta saskaņā ar ISO 9001.

1. Kopvērtējumā punkti tiks aprēķināti šādi:

Punkti kopā = finansu kritērija punkti + tehniskā kritērija punkti.

1. Iepirkuma komisija par Konkursa uzvarētāju atzīs Pretendentu, kura Piedāvājums būs saimnieciski visizdevīgākais, t.i., ieguvis visvairāk punktus kopvērtējumā.
2. Iepirkuma komisijai nav pienākums par Konkursa uzvarētāju atzīt Piedāvājumu ar viszemāko Piedāvājuma cenu.
3. Iepirkuma komisija ir tiesīga pieprasīt no Pretendenta rakstisku skaidrojumu par viņa iesniegto Piedāvājumu. Atbildes uz jautājumiem pretendentam jānosūta Pasūtītājam pa elektronisko pastu pieprasījumā norādītajā termiņā.
4. Iepirkuma komisija ir tiesīga uzaicināt Pretendentu uz skaidrojošo sanāksmi Piedāvājuma detaļu precizēšanai.
5. Iepirkuma komisija noraida tādu Piedāvājumu, kurš paredz tādu projektēšanas un būvdarbu veikšanu, kas neatbilst Tehniskajā specifikācijā noteiktajām prasībām vai kurš neatbilst Nolikuma prasībām, vai kura iesniedzēju Iepirkuma komisija atzīst par neatbilstošu vai nepietiekoši kvalificētu Darbu veikšanai.
6. Iepirkuma komisija par uzvarētāju var atzīt vienu Pretendentu.
7. Pasūtītājam ir tiesības pārtraukt Konkursu jebkurā laikā pirms noslēgts līgums ar Konkursa uzvarētāju, neuzņemoties nekādas saistības pret Pretendentiem.
8. Ja neviens no iesniegtajiem Piedāvājumiem neatbilst Nolikuma noteikumiem, Pasūtītājs pieņem lēmumu izbeigt Konkursu.
9. Ja Konkursā iesniegts tikai viens Piedāvājums, Iepirkuma komisija lemj, vai tas ir atbilstošs un saimnieciski izdevīgs un vai ir iespējama līguma slēgšana ar vienīgo Pretendentu.
10. Iepirkuma komisija informē visus Pretendentus par Konkursa rezultātu.
11. Piedāvājumu saturs un informācija par izvērtēšanas gaitu ir aizsargājama informācija, un izvērtēšanas gaitā tiek ievērots konfidencialitātes princips. Piedāvājumu vērtēšanā drīkst piedalīties tikai Iepirkuma komisija un tās pieaicinātie speciālisti un eksperti.
12. Pasūtītājs attiecībā uz Pretendentu, kuram būtu piešķiramas līguma slēgšanas tiesības, pārbaudīs, vai attiecībā uz šo Pretendentu, tā valdes vai padomes locekli, pārstāvēttiesīgo personu vai prokūristu vai personu, kura ir pilnvarota pārstāvēt Pretendentu darbībās, kas saistītas ar filiāli, vai personālsabiedrības biedru, ja Pretendents ir personālsabiedrība, nav noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, kurasietekmē līguma izpildi. Ja attiecībā uz minēto Pretendentu ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, kuras kavē līgumizpildi, tas tiks izslēgts no dalībaslīguma slēgšanas tiesību piešķiršanas.

**VII. LĪGUMA PĀRRUNAS UN NOSLĒGŠANA**

1. Pasūtītājs uzaicinās Pretendentu, kurš atzīts par Konkursa uzvarētāju uz līguma pārrunām. Nesekmīgu līguma pārrunu gadījumā Pasūtītājam ir tiesības uzaicināt uz līguma pārrunām Pretendentu ar nākamo augstāko novērtējumu.
2. Konkursa uzvarētāja iesniegtais Piedāvājums ir pamats līguma (turpmāk – Līgums) noslēgšanai.
3. Ja Piedāvājumu ir iesniedzis tikai viens pretendents, kurš turklāt ir atzīts par Konkursa uzvarētāju un ir zemu nodokļu vai beznodokļu valstīs vai teritorijās reģistrēts komersants, vai ārvalstīs reģistrēts komersants, kas uzskatāms par ar Pasūtītāju saistītu uzņēmumu likuma “Par uzņēmumu ienākuma nodokli” izpratnē, pirms līguma noslēgšanas Konkursa uzvarētājam ir pienākums iesniegt informāciju par transferta cenas pamatojumu un darījuma (cenas) atbilstības tirgus cenai (vērtībai) pamatojumu.
4. Ja par Konkursa uzvarētāju ir atzīts ārvalstīs reģistrēts komersants, kuram veidojas pastāvīgā pārstāvniecība Nodokļu konvencijas vai Konkursa procedūras uzvarētājam ir pienākums iesniegt visus Pasūtītāja pieprasītos nepieciešamos apliecinājumus saistībā ar pastāvīgo pārstāvniecību.
5. Ja par Konkursa uzvarētāju ir atzīts ārvalstīs reģistrēts komersants, kurš nav Eiropas Savienības dalībvalsts rezidents, un piedāvājumā ir paredzēts kā apakšuzņēmēju piesaistīt Eiropas Savienības dalībvalsts rezidentu, tad līgumā tiks iekļauts noteikums, ka par šī apakšuzņēmēja sniegtajiem pakalpojumiem vai nosūtīto preci rēķinu apakšuzņēmējs izraksta Pasūtītājam.
6. Noslēdzot Līgumu ar Konkursa uzvarētāju (turpmāk šajā punktā – Izpildītājs), tajā obligāti tiks iekļauti šādi noteikumi:
	1. Izpildītājam ir pienākums veikt projektēšanas darbus, iekārtu izgatavošanu un montāžas darbus, ievērojot Latvijas Republikas normatīvos aktus, valsts standartus;
	2. Izpildītājam ir pienākums 3 (trīs) darba dienu laikā pēc līguma noslēgšanas iesniegt Pasūtītājam Izpildītāja profesionālās civiltiesiskās apdrošināšanas polises, kas izsniegta atbilstoši Ministru kabineta 2014. gada 19. augusta noteikumu Nr. 502 „Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” prasībām, kopiju;
	3. Pasūtītājs Darbu izpildei nepieciešamo avansu samaksā (ja tāds nepieciešams) ne vairāk kā 30% no kopējās līgumcenas, ja Izpildītājs līdz avansa samaksas brīdim ir iesniedzis Pasūtītājam atbilstošu avansa nodrošinājumu avansa apmērā (ar PVN) – Pasūtītājam pieņemamas bankas vai apdrošināšanas sabiedrības garantiju vai galvojumu. Avansa nodrošinājumam jābūt EUR. Avansa nodrošinājumam ir jābūt spēkā no tā izdošanas datuma līdz datumam, kurš ir vismaz 30 (trīsdesmit) dienas pēc Līgumā noteiktā Darbu izpildes termiņa;
	4. norādīti apstākļi, kas dod pamatu prasīt palielināt līgumcenu vai pagarināt Darbu izpildes termiņu, paredzot procesuālo kārtību līgumcenas vai darbu izpildes termiņa izmaiņām un noteikumus, ka procesuālās kārtības neievērošanas gadījumā Izpildītājs zaudē tiesības palielināt līguma summu vai pagarināt Darbu izpildes termiņu, savukārt Pasūtītājs ir atbrīvots no jebkādas atbildības saistībā ar šo prasījumu;
	5. Izpildītājs veic visus nepieciešamos pasākumus, lai novērstu jebkādu situāciju, kurā līguma izpilde objektīvi ir apdraudēta tādu iemeslu dēļ, kas saistīti ar ekonomiskajām interesēm, politisko vai nacionālo piederību, ģimenes vai emocionālo saikni vai citām kopīgām interesēm ar Pasūtītāju vai jebkuru citu trešo personu, kas iesaistīta Līguma izpildē ("interešu konflikts").
	6. par jebkuru situāciju, kas izraisa vai var izraisīt interešu konfliktu Līguma izpildes laikā, nekavējoties rakstveidā jāpaziņo Pasūtītājam. Izpildītājs nekavējoties veic visus nepieciešamos pasākumus, lai labotu šo situāciju. Pasūtītājs patur tiesības pārbaudīt, vai Izpildītāja veiktie pasākumi ir atbilstoši, un noteiktā termiņā var pieprasīt Izpildītājam veikt papildu pasākumus.
	7. datu aizsardzība: Pasūtītāja dati tiek pakļauti elektroniskai datu apstrādei. Izmantojot personas datus, Izpildītājs ievēro visus attiecīgos datu aizsardzības normatīvos aktus (jo īpaši Eiropas Vispārīgo datu aizsardzības regulu), kā arī savas iekšējās datu aizsardzības vadlīnijas. Atsevišķos gadījumos Izpildītājs var sniegt personas datus pakalpojumu partneriem vai citiem Izpildītāja grupas uzņēmumiem, kas var atrasties ārpus Eiropas Ekonomikas zonas, piemēram, ASV; šādos gadījumos tiks piemēroti datu aizsardzības pasākumi.
7. Līgums jānoslēdz 30 (trīsdesmit) dienu laikā no dienas, kad Pasūtītājs ir informējis Pretendentu par Konkursa rezultātu.
8. Ja Pasūtītājs un Konkursa uzvarētājs 30 (trīsdesmit) dienu laikā no dienas, kad Pasūtītājs ir informējis par Konkursa rezultātu, nenoslēdz Līgumu, Pasūtītājs ir tiesīgs atteikties slēgt līgumu ar Konkursa uzvarētāju. Šādā gadījumā Pasūtītājam ir tiesības uzaicināt uz Līguma pārrunām Pretendentu, kurš iesniedzis nākamo lētāko Piedāvājumu vai pārtraukt Konkursu, neizvēloties nevienu piedāvājumu.
9. **KONFIDENCIALITĀTE**

## Pretendentu skaits un nosaukumi līdz Piedāvājumu atvēršanas brīdim ir neizpaužama informācija, ja vien normatīvajos aktos nav noteikts citādi, Piedāvājumu saturs un Iepirkuma komisijas sēžu materiāli ir komercnoslēpums un aizsargājama informācija, un tie nav izpaužami citiem Pretendentiem vai trešajām personām.

1. **PIELIKUMI**

41. Nolikumam ir pievienoti trīs pielikumi:

|  |  |
| --- | --- |
| 1.pielikums | Tehniskā specifikācija uz 5 lappusēm; |
| 2.pielikums3.pielikums | Piedāvājuma vēstules paraugs uz 2 lappusēm;Informācija par pretendenta, darbu vadītāja pieredzi uz 1 lappuses. |

Iepirkuma komisijas priekšsēdētājs S.Strazdiņš

Rīgā 2020. gada 16. oktobrī

**1.pielikums**

Atklāta konkursa nolikumam

„ Inčukalna PGK KC-2 gāzes pārsūknēšanas agregātu telpas elektroapgādes modernizācijas tehnoloģisko risinājumu izstrāde, iekārtu piegāde un uzstādīšana”

**TEHNISKĀ SPECIFIKĀCIJA**

**Inčukalna PGK Kompresoru ceha Nr.2 gāzes pārsūknēšanas agregātu telpas elektroapgādes modernizācijas tehnoloģisko risinājumu izstrāde, iekārtu piegāde un montāžas darbi**

1. **Mērķis.**
	1. Nodrošināt nepārtrauktu gāzes pārsūknēšanas agregātu vadības sistēmas elementu elektroapgādi.
	2. Rekonstruēt esošo, 1994. gadā izbūvēto, garantētās nepārtrauktās elektroapgādes sistēmu, kurai paaugstinātas temperatūras un vibrācijas rezultātā ir atklāti atsevišķu mezglu un detaļu defekti.

Nodrošināt garantētās nepārtrauktās elektroapgādes jaudas palielināšanu saistībā ar elektrības patērētāju skaita pieaugumu, kuriem nepieciešams nodrošināt garantētu elektroapgādi.

1. **Objekta atrašanās vieta.**

Objekts -akciju sabiedrības “Conexus Baltic Grid” Inčukalna pazemes gāzes krātuve (turpmāk-Inčukalna PGK) kompresoru cehs Nr.2, Krimuldas pagasts, Krimuldas novads.

1. **Objekta raksturojums**

Gāzes kompresoru cehs Nr.2 (turpmāk -KC-2) – vieglas konstrukcijas tērauda profila karkasa, sendviču paneļu ēka ar lielu stiklojumu. Ēkas iekšiene iedalās sekojošās klasificētās zonās: gāzes pārsūknēšanas agregātu (turpmāk GPA) darbības telpa - Ex2, elektrosadales telpa 1. stāvā –normālā zona un elektrosadales telpa 2. stāvā – normālā zona. Kompresoru ceha garums 132 m, augstums 8 m. Cehā uzstādīti pieci Cooper Bessemer 12z330 gāzes kompresoru agregāti un pieci vadības paneļi, kur katram no jaunajām sadalēm jāpievieno pa divām 24V līdzstrāvas līnijām.

1. **Klimatiskie rādītāji**
	1. Gaisa temperatūra no mīnus 38,2 °C līdz plus 33,5 °C
	2. Visaukstāko piecu dienu vidējā gaisa temperatūra mīnus 28,2 °C
	3. Maksimālais gaisa relatīvais mitrums – 89 %
	4. Viskarstākā mēneša vidējā maksimālā gaisa temperatūra plus 25,3 °C
	5. Augstums virs jūras līmeņa – 70 m
	6. Sniega radītā slodze – līdz 158 kg/m2
	7. Maksimālais vēja ātrums – 34 m/s
	8. Maksimālais augsnes sasalšanas dziļums – 120 cm
2. **Darbu apjoms**
	1. Izstrādāt GPA vadības un automātikas sistēmas elektroapgādes modernizācijas tehnoloģiskos risinājumu izstrāde un saskaņošana ar Pasūtītāju pirms darbu realizācijas;
	2. Veikt nepieciešamo komplektējošo sastāvdaļu iegādi un piegādi;
	3. Veikt esošā elektroapgādes aprīkojuma demontāžu;
	4. Veikt jaunās elektroapgādes sistēmas montāžas un ieregulēšanas darbus atbilstoši izstrādātajiem tehniskajiem risinājumiem.

**6. Tehnisko risinājumu izstrādes un modernizācijas darbu prasības**

6.1. Demontāžas un montāžas darbi jāplāno tā, lai netiktu pārtraukta esošo patērētāju elektroapgāde.  Veicot garantētās elektroapgādes sistēmas modernizācija jāparedz sekojošie darbi:

6.1.1. KC-2 elektrosadales telpā I stāvā, piegādāt un uzstādīt 30 kVA APC UPS (Uninterrupted Power Supply - nepārtrauktās elektroapgādes iekārta) ar funkcionālās rezervēšanas (redundances) iespējām, tīkla karti ar snmp v3, kā arī https monitoringa iespējām un 30 min autonomas darbības laiku pie 100% slodzes.

6.1.2. KC-2 elektrosadales telpā 1.stāvā piegādāt un uzstādīt elektrosadales skapi garantētās barošanas sistēmai (turpmāk - GBS1), kurš paredz divu UPS iekārtu un esošo 10 patērētāju, kuriem nepieciešams nodrošināt nepārtrauktu elektroapgādi, pievienošanu. Elektrosadalei paredzēt rezervē 5 papildus patērētāju pieslēgšanas iespēju.

6.1.3. KC-2 1. stāva elektrosadales telpā piegādāt un uzstādīt apvada (bypass) sadali diviem UPS.

 6.1.4. KC-2 1. stāva elektrosadales telpā piegādāt un uzstādīt automātisko slēdzi UPS pieslēgšanai, automātisko slēdzi UPS fiziskajam apvadam (bypass) un divus automātiskos slēdžus parastā sprieguma ievadlīniju pieslēgšanai.

6.1.5. KC-2 2. stāva elektrosadales telpā piegādāt un uzstādīt elektrosadales skapi garantētās barošanas sistēmai (turpmāk - GBS2), esošo 20 patērētāju elektroapgādes nodrošināšanai, tai skaitā agregātu vadības skapjus ar sekojošu jaudu: 3kW+3kW+0.3kW+0.3kW+0.3kW. Paredzēt vietu 20 papildus patērētāju pieslēgšanai.

6.1.6. Demontēt esošos 0.4 kV elektrosadales skapjus, kabeļus no GBS1 uz GBS2, no GBS1 līdz esošajiem 0,4 kV elektrosadales skapjiem un kabeļu penāļus gar ēkas sienu līdz 0,4 kV elektrosadales skapjiem.

6.1.8. Piegādāt un instalēt kabeļus no GBS2 uz GBS1, no GBS1 līdz jaunajiem garantētās barošanas sistēmas sadales skapjiem 0,4 kV (sadales tiks uzstādītas pie ēkas ārsienas). Kabeļiem ir jābūt piecu dzīslu ar PVC izolāciju. Kabeļi jāsaslēdz pēc gredzena shēmas (divi gredzeni).

6.1.9. Piegādāt un instalēt kabeļus pamata elektrobarošanas sistēmai no esošās 0,4 kV elektrosadales līdz garantētās barošanas sistēmas sadales skapjiem 0,4 kV. Kabeļiem ir jābūt piecu dzīslu ar PVC izolāciju. Kabeļi jāsaslēdz pēc gredzena shēmas (divi gredzeni). Jāņem vērā, ka no pēdējās 0,4 kV sadales barojas ceha ventilācijas kamera, kas pieslēgta pie parastās barošanas. Kabeļu kanālā tiks izvietoti arī esošie trauksmes izziņošanas sistēmas kabeļi.

6.10. Piegādāt un instalēt kabeļu penāļus (kanālus) no 1. stāva elektrosadales telpas līdz 0,4 kV sadales skapjiem.

6.1.11. Piegādāt un instalēt piecas 0,4 kV elektrosadales. Sadaļu aizsardzības klase - vismaz IP66 ar paaugstinātas korozijas aizsardzību. Sadales jāpievieno kompresoru ceha zemējuma kontūram, kas atrodas pie kompresoru ceha sienas zem sadalēm.

6.1.12. Tehniskajam risinājumam jānodrošina ērta un droša iekārtas ekspluatācija un apkalpošana.

6.1.12. Katrā elektrosadalē, lai nodrošinātu uzstādītās aparatūras aizsardzību, jāuzstāda pārsprieguma aizsardzība.

 6.1.13. Montāžas darbi jāveic atbilstoši TNS sistēmai.

6.1.14. Sadales komplektācija: Pie katras sadales jānodrošina viena IP67 piecu kontaktu 3f 32A rozete ar aizsargautomātu, kas pieslēgta pie parastā tīkla. Divi barošanas bloki AC230v/DC24 (20A un 50A), pārsprieguma aizsardzības aparāti barošanas bloku aizsardzībai, un aizsargautomāti katram blokam, kas pieslēgti pie garantētās barošanas tīkla. **Barošanas blokus piegādā Pasūtītājs**. Sadalē jāmontē komutācijas aparāti, kas nodrošina gredzenveida shēmas realizāciju.

6.1.15. Piegādāt un instalēt kabeli un kabeļa instalācijai paredzētās cinkotās caurules, lai savienotu ar 24V diviem DC kabeļiem 0,4 kV elektrosadales ar gāzes kompresoru agregātu vadības paneļiem. Vietās, kur kabeļi šķērso ēkas sienu, jāparedz ugunsdrošās manžetes ar 120 minūšu ugunsizturības klasi.

**7. Kopējās prasības**

 7.1. Darbi jāveic saskaņā ar šī tehniskā uzdevuma prasībām, darbu veikšanas plāns pirms darbu uzsākšanas jāsaskaņo ar Pasūtītāju.

7.2. Uzņēmējam jāizstrādā un jāsaskaņo ar Pasūtītāju Inčukalna PGK kompresoru ceha Nr.2 GPA telpas modernizācijas tehniskie risinājumi.

7.3. Divas nedēļas pirms darbu veikšanas Uzņēmējs iesniedz Pasūtītājam darbos iesaistīto darbinieku sarakstu, kas veiks darbus pēc saskaņotas ar Pasūtītāju formas. Pasūtītājs patur tiesības atteikt atsevišķu Uzņēmēja darbinieku iekļūšanu objektā

7.4. Pirms darbu sākuma darbu vadītājam jāiziet instruktāža pie Inčukalna PGK darba drošības inženiera.

7.5. Darbu veikšanas gaitā pasūtītājam ir tiesības pārtraukt darbu izpildes gaitu, ja to prasa drošības, tehnoloģiskā procesa nodrošināšanas apsvērumi, vai ja pretendents neievēro darba drošības, vides aizsardzības, ugunsdrošības vai objekta iekšējo noteikumu prasības.

7.6. Jebkuru darbu izpildes uzsākšana tiek atļauta tikai pēc darbu veikšanas plāna saskaņošanas ar Pasūtītāju. Pirms darbu uzsākšanas jābūt nokārtotām visām LR likumdošanā un objektā prasītajām atļaujām – pielaidēm.

7.7. Uzņēmējs nes pilnu materiālo atbildību par nodarītajiem zaudējumiem Pasūtītāja īpašumiem, tāpēc tam jābūt civiltiesiski apdrošinātam, kā arī jānodrošina būvdarbu un montāžas darbu apdrošināšanu.

7.8. Ja darbu izpildes laikā ir nepieciešams darbus veikt ārpus darba laika, darbu izpildes laiks, vieta un ilgums jāsaskaņo ar Inčukalna PGK Energosistēmu dienesta vadītāju.

7.9. Jebkuras atkāpes no tehniskajā uzdevumā minētajām prasībām jāsaskaņo ar dienesta vadītāju vai personu, kas norīkota kā atbildīgā par darbu veikšanu.

7.10. Darba vietu sakārtošanu un būvgružu utilizāciju, izņemot metāla atkritumus, Uzņēmējs veic uz sava rēķina atbilstoši Latvijas Republikas normatīvo aktu prasībām. Darbu veikšanas laikā metāla atkritumus Uzņēmējs nodod Pasūtītāja pilnvarotajam pārstāvim.

7.11. Uzņēmējs pirms darbu darba uzsākšanas rakstiski norīko atbilstoši sertificētu darba vadītāju un darba aizsardzības koordinatoru, kā arī par to informē Pasūtītāju.

 7.12. Montāžas darbi kompresoru cehā ir jāveic remonta sezonas laikā. Montāžas darbu laikā

 esošajiem elektropatērētājiem jānodrošina nepārtraukta elektroapgāde.

**8. Iekārtu novietojums**

8.1.Garantētās barošanas iekārtas, garantētās barošanas sadale Nr.1 un apvada (bypass) sadale jāizvieto 1. stāva elektrosadales telpā .

8.2.Garantētā barošanas sadale Nr. 2 jāizvieto 2. stāva elektrosadales telpā.

8.3.Piecas āra sadales jāizvieto pie kompresoru ceha Nr. 2 ārsienas (pretī katram gāzes pārsūknēšanas agregātam).

 **9. Normatīvie akti**

9.1. Tehniskie risinājumi jāizstrādā saskaņā ar Latvijas Republikas Būvniecības likumu, Vispārīgajiem būvnoteikumiem, Latvijas Republikas specializētajiem būvnormatīviem, Eiropas tehniskajām direktīvām, normām un standartiem;

9.2. Noteikumi par Latvijas būvnormatīvu LBN 261-15 "Ēku iekšējā elektroinstalācija";

9.3. LVS EN 62305-1; LVS EN 62305-2; LVS EN 62305-3; LVS EN 62305-4;

9.4. Ministru kabineta noteikumi Nr. 238; Nr. 300; Nr. 333; Nr.336;

9.5. ATEX sertifikācija elektroiekārtām EX ZONE 2 uzstādīšanai;

9.6. Visam aprīkojumam jābūt sertificētam saskaņā ar Eiropas Savienības un Latvijas Republikas standartizācijas prasībām kā arī ar “CE” marķējumu.

9.7. Tehniskajos risinājumos obligāti jāiekļauj:

9.7.1. Aizsardzības aparatūras aprēķins;

9.7.2. Principiālā elektriskā shēma;

9.7.3. Iekārtu zemēšanas shēma;

9.7.4. Iekārtu novietojuma plāns.

9.8. Darbu organizēšanas plāns.

**10. Pretendentu nododamās dokumentācijas saraksts**

10.1. Principiālā elektriskā shēma (rediģējama datne DWG);

10.2. Elektroinstalācijas izolācijas, zemēšanas un metāliskas saistes pretestību mērījumu protokols (papīra formātā un rediģējama datne DOCX) saskaņā ar MK Nr. 238.

10.3. Elektroinstalācijas kontaktu vietu termogrāfijas protokols.

10.4. Cilpas fāze nulle pretestības mērījumu protokols (papīra formātā un rediģējama datne

 DOCX).

10.5. Kabeļu žurnāls (papīra formātā un rediģējama datne DOCX).

10.6. Atbilstības sertifikātu kopijas izmantotajiem materiāliem un iekārtām.

10.7. Sertifikātu kopijas, kas apliecina šī projekta darbā iesaistīto speciālistu kvalifikāciju.

10.8. Iekārtu ekspluatācijas instrukcijas valsts valodā.

10.9. Tehnisko risinājumu izstrādātājs var piedāvāt tehniskās specifikācijas izmaiņas, piedāvājot modernās tehnoloģijas un iekārtas ar labākiem tehniskajiem raksturojumiem.

1. Darbu veikšanas termiņš
	1. Inčukalna PGK KC-2 gāzes pārsūknēšanas agregāta Nr.3 elektroapgāde jānodrošina līdz 2021. gada 1.martam. Ieteicams kabeļu un GBS1 un GBS2 instalācijas darbus pabeigt līdz 1. aprīlim, jo pēc minētā datuma KC2 tehnoloģiskās komunikācijas var tikt uzpildītas ar gāzi un turpmāk visi darbi būs jāveic paaugstinātas bīstamības vidē un tam jāsaņem attiecīgas pielaides.
	2. Visu darbu izpildes gala termiņš ne vēlāk kā līdz 2021. gada 1. jūlijam.

**2.pielikums**

Atklāta konkursa nolikumam

„ Inčukalna PGK KC-2 gāzes pārsūknēšanas agregātu telpas elektroapgādes modernizācijas tehnoloģisko risinājumu izstrāde, iekārtu piegāde un uzstādīšana”

Piedāvājuma vēstule

|  |  |
| --- | --- |
| 2020.gada \_\_\_\_\_\_\_\_\_\_\_\_\_\_\_Nr.\_\_\_\_\_\_\_\_\_\_ |  \_\_\_\_\_\_\_\_\_\_\_\_\_\_\_\_ */Sagatavošanas vieta/* |
| Adresāts: | **Akciju sabiedrība “Conexus Baltic Grid”** **Stigu iela 14, Rīga, LV-1021, Latvija** |

**Projekts: Atklāts konkurss “Inčukalna PGK KC-2 gāzes pārsūknēšanas agregātu telpas elektroapgādes modernizācijas tehnoloģisko risinājumu izstrāde, iekārtu piegāde un uzstādīšana”**

Iepazinušies ar Konkursa nolikumu, mēs apliecinām, ka, ja mūsu piedāvājums tiks atzīts par saimnieciski izdevīgāko un ar mums tiks noslēgts līgums, mēs apņemamies veikt Darbus, saskaņā ar atklāta konkursa nolikumu, tā 1.pielikumā esošo Tehnisko specifikāciju par šādu cenu:

|  |  |  |  |  |
| --- | --- | --- | --- | --- |
| **Nr.p.k.** | **Darba nosaukums** | **Mērvienība** | **Skaits** | PiedāvājumaCena bez PVN |
| **1.** | Elektroapgādes modernizācijas projekta izstrāde un saskaņošana |  |  |  |
| **2.** | Komplektējošo sastāvdaļu piegāde: |  |  |  |
| **2.1.** | (*sastāvdaļu uzskaitījums)*….. |  |  |  |
| **2.2.** | ….. |  |  |  |
| **3.** | Iekārtu demontāža un montāža, regulēšana |  |  |  |
|  |  |  |  |  |
| **4.** | **KOPĀ PIEDĀVĀJUMA CENA (bez PVN) EUR** |  |  |  |

Piedāvājums ir spēkā 90 dienas no piedāvājuma atvēršanas dienas.

Iekārtu ražotāja garantijas termiņš\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

Montāžas darbu garantijas termiņš \_\_\_\_\_\_\_\_\_\_\_\_\_\_\_\_\_\_\_\_

Samaksas noteikumi \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Informācija par apakšuzņēmējiem, kuru darbu kopējā līgumcena pārsniedz 10% no kopējās piedāvātās līgumcenas. /ja tādi tiks pieaicināti/\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Informācija par to, vai Pretendents ir/nav uzskatāms par ar akciju sabiedrību “Conexus Baltic Grid” saistītu uzņēmumu likuma „Par uzņēmumu ienākuma nodokli” izpratnē (ja nepieciešams) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Informācija par to, vai Pretendents ir/nav reģistrēts valstī, ar kuru Latvijas Republikai noslēgta Konvencija par nodokļu dubultās uzlikšanas un nodokļu nemaksāšanas novēršanu (ja nepieciešams) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Apliecinām, ka attiecībā uz mums, kā Pretendentu, mūsu valdes vai padomes locekļiem, pārstāvēttiesīgām personām vai prokūristiem vai personām, kuras ir pilnvarotas pārstāvēt mūs darbībās, kas saistītas ar filiāli, nav noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, kuras ietekmē Sarunās noteiktā līguma izpildi.

Pretendenta nosaukums un komersanta vienotais reģistrācijas numurs: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Juridiskā adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pretendenta kontaktpersona, kura ir pilnvarota risināt ar Piedāvājumu saistītos jautājumus konkursa gaitā, amats, vārds, uzvārds, tālruņa numurs un e-pasts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pielikumā:

*1. Jāpievieno dokumenti saskaņā ar konkursa nolikuma 7.punktu.*

1.1.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ uz \_\_\_lappusēm;

1.2.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ uz \_\_\_lappusēm;

1.3.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ uz \_\_\_lappusēm;

…

*(Pretendenta izpildinstitūcijas ar pārstāvības tiesībām vai prokūrista, pilnvarnieka vārds, uzvārds, amats, paraksts)*

**3.pielikums**

Atklāta konkursa nolikumam

„ Inčukalna PGK KC-2 gāzes pārsūknēšanas agregātu telpas elektroapgādes modernizācijas tehnoloģisko risinājumu izstrāde, iekārtu piegāde un uzstādīšana”

**Informācija par Pretendenta un darbu vadītāja**

**atbilstību Nolikuma 6.3., 6.4.punkta prasībām**

Atklātam konkursam “Inčukalna PGK KC-2 gāzes pārsūknēšanas agregātu telpas elektroapgādes modernizācijas tehnoloģisko risinājumu izstrāde, iekārtu piegāde un uzstādīšana”

|  |  |  |  |
| --- | --- | --- | --- |
| Pasūtītājs (nosaukums, adrese, kontaktpersona, tālruņa numurs) | Objekta nosaukums, adrese, apjoms, līgumcena | Darbu vadītājs | Izpildes gads, mēnesis |
|  |  |  | No …. līdz …. |
|  |  |  |  |
|  |  |  |  |
|  |  |  |  |

2020.gada \_\_\_.\_\_\_\_\_\_\_\_\_\_\_\_\_

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*(uzņēmuma vadītāja vai tā pilnvarotās personas paraksts, tā atšifrējums)*